Indónesíski kafbáturinn sem sökk undan ströndum Balí er fundinn á um átta hundruð og fimmtíu metra dýpi. Tilraunir til að ná kafbátnum upp af svo miklu dýpi gætu reynst hættulegar
Bátsins hefur verið saknað síðan á miðvikudag. Í gær fannst brak úr honum en nú er ljóst að hann er á sjávarbotni á áttahundruð og fimmtíu metra dýpi, brotinn í þrjá hluta. Báturinn var ekki hannaður til að komast svo djúpt. Yfirvöld hafa staðfest að allir sem voru um borð, fimmtíu og þrír talsins, séu taldir af.
Forseti Indónesíu ávarpaði landsmenn sína í morgun vegna slyssins.
This tragedy shocked us all, not only the families of the 53 crew members, the Hiu Kencana Community but also the whole Indonesian people.
Joko Widodo, forseti Indónesíu, sagði í ávarpinu að mikil sorg ríki vegna sjóslyssins, ekki aðeins hjá fjölskyldum þeirra sem fórust, heldur meðal allra landsmanna í Indónesíu. Yfirvöld hafa lýst því yfir að tilraunir til að sækja kafbátinn og þá látnu gætu orðið hættulegar og erfiðar á svo miklu dýpi. Þá hafa yfirvöld á Indónesíu gefið út að orsök slyssins geti verið sú að kafbáturinn hafi orðið vélarvana og því hafi ekki verið hægt að sigla ofar. Slíkt er þó ekki staðfest.
Indónesísk stjórnvöld vara við því að tilraunir til að ná kafbátnum af hafsbotni, sem sökk undan ströndum Bali, gætu reynst mjög hættuleguar. Hann er á 850 metra dýpi.